ลักษณะของผลิตภัณฑ์และบริการหลัก

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) เป็นทั้งโรงพิมพ์และสำนักพิมพ์ขนาดใหญ่
ประกอบธุรกิจหลัก 2 ด้าน คือ

1.  รับจ้างพิมพ์งานทั่วไป

ให้บริการรับจ้างพิมพ์งานสิ่งพิมพ์สอดสีประเภทต่าง ๆ อาทิเช่น หนังสือเล่ม ทั้งปกอ่อนและปกแข็ง
นิตยสาร รายงานประจำปี หนังสือชี้ชวน แผ่นพับโปสเตอร์ แคตตาล็อก ปฏิทิน โฟลเดอร์ โบรชัวร์
ฯลฯ
โดยให้บริการได้อย่างครบถ้วนกระบวนการผลิตด้วยเครื่องจักรทัสมัยพร้อมทีมงานบุคลากรผู้มากด้วยประสบการณ์
ผลิตและควบคุมคุณภาพและตรวจสอบด้วยระบบคอมพิวเตอร์ทุกขั้นตอน
รับพิมพ์งานพิมพ์สอดสีคุณภาพสูงทั้งงานในประเทศและต่างประเทศ

1.1 ลักษณะลูกค้า

เนื่องจากงานรับจ้างพิมพ์ของบริษัทเป็นงานคุณภาพสูง ประณีต ต้องบริการให้รวดเร็วตรงต่อเวลา
และความต้องการรูปแบบงานพิมพ์ของลูกค้ามีหลากหลายรูปแบบ
แต่บริษัทมีบริการงานพิมพ์ที่ครบวงจรมีผลิตภัณฑ์มากแบบมากชนิดเพื่อตอบสนองความต้องการของลูกค้า
ดังนั้นกลุ่มลูกค้าของงานรับจ้างพิมพ์ทั่วไปของบริษัท สามารถจัดกลุ่มลูกค้าออกเป็น 4 กลุ่มใหญ่ ๆ
ดังนี้

1.1.1 กลุ่มหน่วยราชการ,รัฐวิสาหกิจ

1.1.2 กลุ่มมูลนิธิต่าง ๆ

1.1.3 กลุ่มธนาคารต่าง ๆ

1.1.4 กลุ่มบริษัทเอกชน,นิติบุคคล,รายบุคคล

1.2 ลักษณะรายได้

โครงสร้างรายได้งานรับจ้างพิมพ์
เป็นรายได้ที่รวมค่าบริการจัดพิมพ์และค่าวัตถุดิบในการจัดพิมพ์เหมารวมเป็นยอดเดียวกัน
แบ่งเป็นรายได้งานพิมพ์ภายในประเทศร้อยละ 99 ของยอดรวมรายได้รับจ้างพิมพ์ ที่เหลือร้อยละ 1
เป็นงานพิมพ์ต่างประเทศ

2.  ผลิตสิ่งพิมพ์ของสำนักพิมพ์

จากการที่บริษัทสั่งสมประสบการณ์ธุรกิจสำนักพิมพ์นับเวลาอันยาวนาน
อันเป็นจุดกำเนิดของบริษัทที่จะพัฒนาและขยายตัวด้วยการผลิตนิตยสารในแนวต่าง ๆ
เพื่อตอบสนองกลุ่มผู้อ่านแตกต่างออกไป จนเป็นที่ยอมรับจากผู้อ่านและเป็นนิตยสารชั้นนำของประเทศ
อันเป็นพัฒนาการของบริษัทที่เริ่มขยายตัวเข้าสู่ธุรกิจหนังสือเล่ม
โดยตั้งสำนักพิมพ์เพื่อผลิตหนังสือตอบสนองกลุ่มเป้าหมายต่าง ๆ มีกองบรรณาธิการขนาดใหญ่
ผลิตนิตยสารชั้นนำ และหนังสือเล่ม แบ่งตามประเภทสิ่งพิมพ์แต่ละชนิด ดังนี้

2.1. สิ่งพิมพ์ในรูปนิตยสาร

มีทีมงานกองบรรณาธิการที่พรั่งพร้อมด้วยความรู้และประสบการณ์ร่วมกันสรรค์สร้างรูปแบบ เนื้อหา
และสาระ
ให้ตอบสนองความต้องการของผู้อ่านให้ได้รับสาระความบันเทิงครอบคลุมทุกกลุ่มจนได้รับความนิยมจนเป็นนิตยสารชั้นนำของประเทศ
ได้แก่นิตยสารดังต่อไปนี้

นิตยสารบ้านและสวน

นิตยสารรายเดือนที่ให้ความรู้เกี่ยวกับบ้าน การตกแต่งบ้าน การจัดสวนและสภาพแวดล้อมภายในบ้าน
รวมทั้งให้ความรู้ทางสถาปัตยกรรมต่าง ๆ ออกวางตลาดทุกวันที่ 20 ของเดือน ราคาปก 90 บาท

นิตยสารแพรว

นิตยสารรายปักษ์สำหรับสตรีวัยทำงาน ให้ทั้งความรู้ ความบันเทิง
และข่าวสารความเคลื่อนไหวในวงสังคม

เพื่อเสริมสร้างคุณค่ารสนิยม ความทันสมัย เนื้อหาประกอบด้วย
ข่าวสารความเคลื่อนไหวของบุคคลในวง

สังคมแฟชั่น สุขภาพและความงาม นวนิยาย เรื่องสั้น บทสัมภาษณ์ ตลอดจนสารคดีน่ารู้ต่าง ๆ
ทั้งในและ

ต่างประเทศ วางตลาดทุกวันที่ 10 และ 25 ของเดือน ราคาปก 80 บาท

นิตยสารแพรวสุดสัปดาห์

นิตยสารรายปักษ์เพื่อสตรีรุ่นใหม่ในวัยที่กำลังสดใสผลิบาน
เตรียมพร้อมที่จะก้าวสู่ความเป็นผู้รอบรู้มีรสนิยม

และทันสมัยในอนาคต เนื้อหาสาระประกอบด้วยข่าวสารสังคม
แนวทางกาดำเนินชีวิตของบุคคลที่น่าสนใจ

การใช้เวลาว่าง แฟชั่นความงามและสาระความบันเทิงด้านต่าง ๆ ออกวางตลาดทุกวันที่ 1 และ
16 ของ

เดือน ราคาปก 70 บาท

นิตยสารชีวจิต

นิตยสารรายปักษ์สำหรับทางเลือกใหม่เพื่อสุขภาพ ให้ความรู้ความเข้าใจเกี่ยวกับการดูแล
ฟื้นฟูสุขภาพด้วย

ตนเอง ให้สอดคล้องกับสภาพเศรษฐกิจ เหมาะสำหรับผู้ป่วยก็ต้องอ่าน ผู้ไม่ป่วยก็ต้องอ่าน
ออกวางตลาด

ทุกวันที่ 1 และ 16 ของเดือน ราคาปก 45 บาท

2.2 สิ่งพิมพ์ในรูปหนังสือเล่ม

บริษัทได้จัดตั้งกองบรรณาธิการเพื่อผลิตหนังคุณภาพที่มีสาระประโยชน์และสาระบันเทิงในรูปแบบต่าง
ๆ กันประกอบด้วย

2.2.1 แพรวสำนักพิมพ์ ผลิตสิ่งพิมพ์ประเภทหนังสือเล่ม ทั้งปกอ่อนปกแข็ง ด้านวรรณกรรม กวีนิพนธ์
สารคดี และหนังสือภาพ ตอบสนองต่อผู้รักการอ่าน ทั้งเพื่อเสริมสร้างความรู้ แนวคิด
ทัศนคติให้กับตนเอง และเพื่อความบันเทิงและสาระ

2.2.2 แพรวเพื่อนเด็กและแพรวเยาวชน ผลิตหนังสือภาพ และวรรณกรรมเยาวชน
ตอบสนองต่อเด็กและเยาวชนให้เกิดการเรียนรู้และเติบโตขึ้นเป็นทรัพยากรบุคคลที่มีคุณค่าของประเทศในอนาคตโดยการรวบรวม
และคัดเลือกหนังสือภาพสำหรับเด็กและงานวรรณกรรมเยาวชนที่มีชื่อเสียงจากต่างประเทศทั่วโลก
มาแปลเผยแพร่เป็นภาษาไทย
และส่งเสริมการผลิตหนังสือภาพและวรรณกรรมสำหรับเด็กและเยาวชนโดยนักเขียนและศิลปินไทยด้วย

2.2.3 สำนักพิมพ์บ้านและสวน ผลิตหนังสือเกี่ยวกับ การตกแต่งบ้าน การจัดสวน และการเพาะปลูก
เลี้ยงดูไม้ดอกและไม้ประดับพันธุ์ต่าง ๆ ซึ่งรวบรวมเรียบเรียงโดยผู้เชี่ยวชาญในด้านต่าง ๆ
ด้วยรูปเล่มพิมพ์สอดสีสวยสดงดงาม ตลอดจนผลิต หนังสือคู่มือการใช้ชีวิตในบ้าน

2.2.4 สำนักพิมพ์อมรินทร์ ผลิตหนังสือเชิงความรู้ด้านวิชาการต่าง ๆ ที่เป็นที่ต้องการของผู้
อ่านระดับมหาวิทยาลัย และผู้อ่านที่ต้องการศึกษาทั้งในเชิงวัฒนธรรมการเมือง และสังคม
ประวัติศาสตร์ เทคโนโลยี่

2.2.5 สำนักพิมพ์สุดสัปดาห์ ผลิตหนังสือเพื่อสาระและความบันเทิงสำหรับคนรุ่นใหม่

2.2.6 สำนักพิมพ์แพรวเอ็นเตอร์เทน เป็นสำนักพิมพ์น้องใหม่ ที่รวบรวมข้อเขียนบทวิจารณ์
ที่เป็นประโยชน์และน่าสนใจในแวดวงภาพยนตร์ ละคร และดนตรี สำหรับผู้อ่านที่สนใจ

2.2.7 สำนักพิมพ์คลินิกบ้านและสวน เป็นสำนักพิมพ์ที่ผลิตหนังสือที่ให้ความรู้เกี่ยวกับการ
กับการดูแลสุขภาพกายและใจ

2.2.8 สำนักพิมพ์ครัวบ้านและสวน เป็นสำนักพิมพ์น้องใหม่
ที่ผลิตหนังสือที่ให้สาระความรู้เกี่ยวกับหลักโภชนาการ การปรุงอาหาร และเคล็ดลับต่าง ๆ
เกี่ยวกับการปรุงอาหารทั้งอาหารไทยและอาหารนานาชาติ

2.2.9 สำนักพิมพ์อรุณ เป็นสำนักพิมพ์ที่ผลิตหนังสือนวนิยายคุณภาพ
ที่เลือกสรรแล้วจากปลายปากกานักเขียนชื่อดัง
เพื่อตอบสนองความต้องการสำหรับนักอ่านหนังสือนวนิยายโดยเฉพาะ

2.3. ลักษณะลูกค้า

จากลักษณะการประกอบธุรกิจของสายงานสำนักพิมพ์ ในการผลิตนิตยสารและหนังสือเล่มประเภท

ต่าง ๆ ลักษณะของลูกค้าจึงแยกตามประเภทของผลิตภัณฑ์ต่าง สรุปได้ดังนี้

2.3.1 สายงานการผลิตนิตยสาร แบ่งกลุ่มลูกค้าออกเป็น 2 กลุ่มดังนี้

  2.3.1.1 กลุ่มลูกค้าโฆษณา แบ่งเป็นกลุ่มลูกค้าที่เป็นเอเย่นซี่โฆษณาและกลุ่มลูกค้าบริษัท ห้าง

  ร้านที่ไม่ได้ใช้บริการผ่านบริษัทเอเย่นซี่โฆษณาโดยแบ่งลักษณะของลูกค้าอย่างชัดเจน

  ตามประเภทของนิตยสารเช่นนิตยสารบ้านและสวน ลักษณะลูกค้าได้แก่ กลุ่มผลิตภัณฑ์

  วัสดุก่อสร้างและตกแต่งบ้าน นิตยสารแพรว ลักษณะลูกค้าได้แก่ แฟชั่นเครื่องแต่งกาย

  เครื่องประดับ เครื่องสำอาง

2.3.1.2 กลุ่มลูกค้าผู้อ่านนิตยสาร แบ่งกลุ่มแตกต่างออกไปตามประเภทของนิตยสาร เช่น

นิตยสารแพรว กลุ่มลูกค้าผู้อ่านได้แก่ผุ้หญิงยุคใหม่วัยทำงาน ทันสมัย ทันโลก และ

นิตยสารแพรวสุดสัปดาห์ กลุ่มลูกค้า ได้แก่ คนรุ่นใหม่ วัยรุ่น วัยสดใส ก้าวตามแฟชั่น

  2.3.2 สายงานการผลิตหนังสือเล่ม ลักษณะของลูกค้าแบ่งตามประเภทของหนังสือจากการที่บริษัท

ผลิตหนังสือคุณภาพหลากหลายประเภท ทำให้สามารถตอบ สนองความต้องการของลูกค้าได้

ตั้งแต่ระดับวัยเด็ก จนถึงวัยผู้ใหญ่ ลักษณะของลูกค้าจึงครอบคลุมกลุ่มนักอ่านทุกกลุ่ม

2.4 ลักษณะรายได้สายงานสำนักพิมพ์ ประกอบไปด้วยรายได้แยกตามประเภทของสินค้า ดังนี้

2.4.1 รายได้จากการับจ้างโฆษณาในนิตยสารทุกฉบับ

2.4.2 รายได้จากการขายสิ่งพิมพ์นิตยสาร และหนังสือเล่ม

  การตลาดและภาวะการแข่งขัน

การรักษาส่วนแบ่งการตลาดไว้ให้มากและนานที่สุด ถือเป็นเป้าหมายการตลาดหลัก
ผู้ผลิตจึงต้องมีการปรับปรุงและพัฒนาอย่างต่อเนื่องและตลอดเวลา ทั้งในด้านบทความ
เนื้อหาและสาระของหนังสือรูปเล่มเพื่อก้าวให้ทันความสนใจของผู้อ่าน
และดึงดูดให้นิตยสารเป็นที่นิยมของลูกค้าอยู่ตลอดเวลา

เนื่องจากรายได้หลักของนิตยสารมาจากการรับจ้างลงโฆษณาในนิตยสาร
การมีกลุ่มลูกค้าเป้าหมายที่ชัดเจน
รักษากลุ่มลูกค้าเป้าหมายไว้ให้มากและนานที่สุดจะช่วยเสริมให้อัตราการลงโฆษณาเพิ่มขึ้น
ทั้งนี้เพราะเอเย่นซี่โฆษณา
หรือบริษัทเจ้าของสินค้าจะพิจารณาลงโฆษณาในหนังสือที่มีกลุ่มลูกค้าเป้าหมายเดียวกับสินค้าที่จะลงโฆษณา

การกำหนดราคาของสินค้าแต่ละชนิดขึ้นอยู่กับต้นทุนเป็นสำคัญ
โดยเฉพาะงานรับจ้างพิมพ์และงานนิตยสารและหนังสือเล่ม
โดยมีการเปรียบเทียบกับราคาของคู่แข่งขันในตลาด รวมทั้งความพึงพอใจที่จะจ่ายสำหรับผู้บริโภค
ในส่วนของนิตยสารการกำหนดราคาจะขึ้นอยู่กับการวางตำแหน่งของนิตยสารและภาพพจน์เป็นหลัก
และเทียบกับคู่แข่งขันเนื่องจากมีต้นทุนในการผลิตสูงจริงกว่าราคาจริงของปก
รายได้จากการลงโฆษณาจะช่วยชดเชยส่วนขาดนี้
ดังนั้นอัตราค่าโฆษณาและการควบคุมยอดการพิมพ์ที่เหมาะสม
จะเป็นการสร้างประสิทธิภาพในการทำกำไร ส่วนสายธุรกิจโรงพิมพ์
จุดยืนทางด้านการตลาดที่สำคัญคือ มุ่งตลาดงานพิมพ์คุณภาพสูง ทั้งในประเทศและต่างประเทศ

  การตลาดและภาวะการแข่งขัน

1.  ภาวะอุตสาหกรรมการพิมพ์

  สถานภาพและแนวโน้มของอุตสาหกรรมการพิมพ์โลก

เป็นที่ทราบกันดีถึงการเปลี่ยนแปลงในโลกดิจิตอล รวมถึงการขยายตัว
และความนิยมในการใช้ระบบคอมพิวเตอร์สร้างสรรค์งานพิมพ์
และการบริโภคข้อมูลผ่านระบบอินเตอร์เน็ต
สิ่งเหล่านี้จะเริ่มต้นเข้ามามีบทบาทในการดึงส่วนแบ่งตลาดการพิมพ์บ้าง ดังนั้น
ผุ้ประกอบการธุรกิจสิ่งพิมพ์และสื่อสิ่งพิมพ์ขนาดใหญ่ทั่วโลกกำลังปรับตัว
เพื่อตั้งรับกับแนวโน้มของเทคโนโลยี
และการเปลี่ยนแปลงพฤติกรรมการบริโภคข้อมูลในโลกดิจิตอลดังกล่าว อาจกล่าวได้ว่าในอนาคต
3-5 ปี ข้างหน้า การบริโภคข้อมูลข่าวสารในรูปสื่อสิ่งพิมพ์อาจจะมีความต้องการของตลาดลดลงบ้าง
ทั้งนี้ ผู้ประกอบกิจการสื่อสิ่งพิมพ์ขนาดใหญ่ก็ได้เล็งเห็นถึงความเปลี่ยนแปลงดังกล่าว
และกำลังมุ่งพัฒนาการขยายตลาดไปสู่สื่อชนิดอื่น โดยเฉพาะระบบอินเตอร์เน็ต
อย่างไรก็ดีตลาดงานพิมพ์คุณภาพสูง หรือ High-Definition Printing Market
ยังมิอาจแปรรูปไปสู่การบริโภคทางสื่ออื่น ๆ ได้
ยังคงต้องใช้สิ่งพิมพ์กระดาษเป็นผลิตภัณฑ์หลักในการสร้างรายได้ สิ่งพิมพ์ดังกล่าว อาทิเช่น
Reference Book, Text Book, Catalog, Brochure, Annual Report, ปฏิทิน ฯลฯ
ที่เน้นคุณภาพระดับสูง อาจกล่าวได้ว่า
ตลาดประเภทนี้ยังมีแนวโน้มการขยายตัวในอัตราที่สุงทั่วโลกตามสภาพและความสามารถในการขยายตัวของธุรกิจต่าง
ๆ แนวโน้มอุตสาหกรรมสิ่งพิมพ์ระดับโลก จึงยังมีแนวโน้มดีมากสำหรับผู้ผลิตสิ่งพิมพ์คุณภาพสูงเหล่านี้
อนึ่ง พัฒนาการทางด้านเทคโนโลยีสารสนเทศ รวมถึง Digital Imaging จะช่วยส่งเสริมทำให้
Production Cost หรือต้นทุนการผลิตต่ำลงอย่างมีนัยสำคัญในอนาคต

แนวโน้มอนาคต และการเจริญเติบโตของอุตสาหกรรมการพิมพ์ในประเทศไทย

แนวโน้มในอนาคตของอุตสาหกรรมการพิมพ์ในประเทศไทยกำลังเผชิญกับวิกฤตการเศรษฐกิจที่ซบเซามาเป็นเวลานาน
ผู้ประกอบธุรกิจขนาดเล็กและขนาดกลางหลายรายต้องปิดกิจการไป
เพราะไม่สามารถสร้างรายได้ที่เหมาะสมได้สำเร็จ
จะคงเหลือแต่ผู้ประกอบการรายใหญ่ที่มีความสามารถทางด้านเงินทุนหมุนเวียน
ความสามารถในการบริหารการผลิต เพื่อให้ได้ต้นทุนต่ำที่สุด
ความสามารถในการรักษาคุณภาพให้ได้ดีที่สุด ความสามารถในการใช้เทคโนโลยี
และมีบุคลากรที่มีคุณภาพทั้งในเชิงการจัดการ, การตลาด และฝีมือแรงงาน
เท่านั้นที่ยังคงรักษาสภาพที่ดีของธุรกิจไว้ได้สำเร็จ อย่างไรก็ดี
ตลาดสิ่งพิมพ์ในประเทศไทยแม้จะมีภาวะไม่ดีนักเมื่อเทียบกับก่อนเกิดวิกฤตเศรษฐกิจเช่นเดียวกับอุตสาหกรรมอื่นๆ
แต่สิ่งพิมพ์ที่มีคุณภาพไม่ว่าจะเป็นส่วนเนื้อหาสาระ และคุณภาพงานพิมพ์
ยังคงเป็นปัจจัยหลักของผู้บริโภคอยู่ หรืออาจอธิบายได้ได้ในลักษณะของ Demand ที่เพิ่มขึ้นช้า ๆ
ในขณะที่ Supply ลดลงไปมาก อันเป็นผลมาจากการปิดกิจการของธุรกิจสิ่งพิมพ์ขนาดเล็ก
จึงน่าเชื่อว่าเสถียรภาพที่ดีทางธุรกิจของอุตสาหกรรมสิ่งพิมพ์จะยังคงมีอยู่
สำหรับผู้ประกอบการรายใหญ่ที่มีความสามารถ ช่วงเวลาใน 1-2 ปี ที่ผ่านมา
เป็นช่วงสำคัญยิ่งในการให้ความสำคัญกับการปรับปรุงองค์กร การพัฒนาบุคลากร พัฒนาการตลาด
จัดมาตรฐานระบบคุณภาพ รวมถึงการประยุกต์ใช้เทคโนโลยีเพื่อปรับปรุงกิจการเดิมให้เป็น Model
ทางธุรกิจที่มีประสิทธิภาพและศักยภาพที่สูงขึ้น ทั้งนี้เพื่อเสริมสร้างความสามารถในการแข่งขัน
ทั้งตลาดเดิมภายในประเทศ และตลาดการค้าเสรีที่จะเกิดขึ้นในอนาคตอันใกล้
สิ่งเหล่านี้สะท้อนให้เห็นถึงภาพที่ดีในอุตสาหกรรมสิ่งพิมพ์ในอนาคตสำหรับประเทศไทย

สายธุรกิจโรงพิมพ์

ธุรกิจโรงพิมพ์เป็นอุตสาหกรรมสำคัญของประเทศ
เป็นอุตสาหกรรมพื้นฐานที่ทุกประเทศจะต้องมีทั้งโรงพิมพ์ขนาดเล็กสำหรับบริการชุมชน
โรงพิมพ์ขนาดกลางให้บริการภายในประเทศ
และโรงพิมพ์ขนาดใหญ่ที่ให้บริการครอบคลุมทั่วประเทศหรือเพื่อการส่งออกด้วย
เพื่อตอบสนองการผลิตสิ่งพิมพ์ที่มีคุณภาพ
และการให้บริการที่ประทับใจตามปรัชญาสายธุรกิจโรงพิมพ์ที่ถือปฏิบัติมาตลอดระยะเวลาตั้งแต่เริ่มก่อตั้งโรงพิมพ์
จุดยืนทางการตลาดที่สำคัญของสายธุรกิจโรงพิมพ์ คือ ตลาดงานพิมพ์คุณภาพสูง (High
Definition Color Printing) ทั้งในประเทศและต่างประเทศ
การพัฒนาเทคโนโลยีทางด้านงานก่อนพิมพ์ให้ทันสมัยรับการเปลี่ยนแปลงของเทคโนโลยีสารสนเทศในปัจจุบัน
การปรับปรุงระบบเครือข่ายคอมพิวเตอร์ระบบ Digital Media Server และระบบ Digital
Color Proof ด้วยความมุ่งมั่นในการรักษาคุณภาพงานพิมพ์และบริการดังกล่าวข้างต้น
ยังผลให้สายธุรกิจโรงพิมพ์ได้รับการรัรบรองระบบคุณภาพมาตรฐาน ISO 90002 จากสถาบัน BVQI
เมื่อวันที 12 มีนาคม 2542 ซึ่งนับเป็นโรงพิมพ์อันดับต้น ๆ
ของประเทศไทยที่ได้การรับรองระบบคุณภาพ ISO 9002 ครบวงจรการผลิต

ปัจจัยและความสำเร็จในธุรกิจโรงพิมพ์

1.  ด้านบุคลากรคุณภาพ บริษัทฯมีบุคลากรที่มีความรู้ ความชำนาญในสาขาวิชาชีพ
    ตั้งแต่ช่างฝีมือซึ่งมีประสบการณ์ไปจนถึงบัณฑิตด้านวิทยาศาสตร์การพิมพ์
    เทคโนโลยีสารสนเทศและสาขาอื่นๆ ที่เพียบพร้อมด้วยศักยภาพเพื่อสร้างสรรค์งานคุณภาพ

2.  ด้านเทคโนโลยีการพิมพ์ที่ล้ำหน้า
    บริษัทเป็นผู้นำและผู้บุกเบิกในการใช้เทคโนโลยีการพิมพ์ตามความก้าวหน้าของวิวัฒนาการที่เปลี่ยนแปลงในแต่ละช่วง
    การตัดสินใจเลือกสรรเทคโนโลยีที่เหมาะสมกับกระบวนการผลิต
    ทำให้สามารถตอบสนองความต้องการและสร้างความพึงพอใจให้แก่ลูกค้า

3.  ด้านเครื่องจักรและอุปกรณ์การผลิต บริษัทฯมีเครื่องจักรและอุปกรณ์การผลิตที่ทันสมัยสามารถ

  บริการลูกค้าได้ครบทุกรูปแบบ ไม่ว่าจะเป็นการจัดส่งอาร์ตเวิร์คธรรมดา (Camera Ready)
  หรืออาร์ต

  เวิร์คจากระบบคอมพิวเตอร์ทุกชนิดในการผลิตในขั้นตอนก่อนพิมพ์ หรือการพิมพ์ด้วยแท่น Sheet

  Offset 4 และ 5 สี และ Web Offset 2 สี
  และการเข้าเล่มทำปกด้วยเครื่องจักรอัตโนมัติในขั้นหลังพิมพ์

4. ด้านระบบบริหารคุณภาพ มาตรฐาน ISO 9002 บริษัทฯ ได้รับการรับรองระบบคุณภาพมาตรฐาน
ISO

9002 จากสถาบัน BVQI เมื่อวันที่ 12 มีนาคม 2542
ย่อมแสดงถึงความมุ่งมั่นในการพัฒนาและรักษา

คุณภาพผลิตภัณฑ์ให้แก่ลูกค้า

  สายธุรกิจสำนักพิมพ์

บริษัทฯได้ตระหนักในความเปลี่ยนแปลงของเศรษฐกิจสังคมซึ่งในปัจจุบันนั้นเป็นยุคของ
knowledge-based society หรือเรียกสั้น ๆ ว่าระบบ New Economy
ซึ่งทางบริษัทฯได้เล็งเห็นแล้วล่วงหน้าและได้ก้าวตามเทคโนโลยีสมัยใหม่โดยเปิดช่องทางการสื่อสารผ่านทาง
internet แล้ว เมื่อ 2 ปีที่ผ่านมา ในปี 2543
บริษัทฯได้มีนโยบายเพิ่มช่องทางการขายผ่านช่องทาง website และในการนิตยสารขึ้น website
โดยเปิดผ่าน www.amarin.co.th ซึ่งทำให้ผู้อ่านได้มีโอกาสสัมผัสเนื้อหาโดยย่อของนิตยสารต่าง
ๆ ที่ออกในปัจจุบัน และหากผู้อ่านสนใจก็สามารถหาซื้ออ่านรายละเอียดเพิ่มเติมจากนิตยสารฉบับนั้น
ๆ ได้ รวมทั้งข่าวสารและการบริการต่าง ๆ ที่บริษัทฯได้จัดเตรียมไว้เพื่อผู้อ่านโดยเฉพาะ

ธุรกิจสำนักพิมพ์โดยรวมในปัจจุบันนั้นมีมูลค่าทางการตลาดถึง 5,000 ล้านบาท โดยมีผู้อ่านประมาณ
6 ล้านคนหรือร้อยละ 10 ของจำนวนประชากรของประเทศไทย
และประมาณว่ามีจำนวนสำนักพิมพ์ผู้ผลิตในปัจจุบันอยู่ประมาณ 300 ราย
เป็นสำนักพิมพ์ขนาดใหญ่เพียงไม่เกิน 10 ราย คาดว่าภายใน 10 ปีข้างหน้า
ธุรกิจสำนักพิมพ์จะมีมูลค่าทางการตลาดเพิ่มขึ้นอย่างน้อย 3 เท่า โดยมีผู้อ่านเพิ่มขึ้นถึงประมาณ 18
ล้านคน และประมาณว่าจะมีจำนวนสำนักพิมพ์ขนาดเล็กเพิ่มขึ้นถึงประมาณ 1,000 ราย
แต่สำนักพิมพ์เล็กเหล่านั้นจะเป็นบริษัทในเครือของบริษัทใหญ่หรืออยู่ภายใต้การดูแลของสำนักพิมพ์ใหญ่
เพราะจะดำรงอยู่ตามลำพังค่อนข้างลำบาก
นับจากนี้ไปธุรกิจสำนักพิมพ์จึงต้องนำกลยุทธทุกรูปแบบมาใช้เพื่อรองรับการแข่งขัน เช่น
การผลิตนิตยสารควบคู่ไปกับการผลิตหนังสือเล่ม การจัดรายการส่งเสริมการตลาด
มีการแข่งขันโดยใช้กลยุทธทางการตลาดและประชาสัมพันธ์อย่างเข้มข้น
นอกจากแข่งขันระหว่างนิตยสารและหนังสือเล่มที่ผลิตโดยคนไทยด้วยการแล้ว
ยังมีนิตยสารและหนังสือแปลหัวนอกที่พยายามเข้ามามีส่วนแบ่งการตลาดนิตยสารและหนังสือไทย

Strategic Plan สายงานสำนักพิมพ์

บริษัทฯ ใช้กลยุทธ์ในเชิงรับและเชิงรุก โดยได้มีการจัดองค์กรเพื่อรองรับการแข่งขัน
โดยจัดแบ่งสายสำนักพิมพ์ของนิตยสารออกเป็นกลุ่มเช่น กลุ่มนิตยสารผู้หญิง กลุ่มบ้านและสวน
กลุ่มสุขภาพ และกลุ่มนิตยสารต่างประเทศ
เพื่อรองรับการขยายตัวของการออกนิตยสารฉบับใหม่ในอนาคต
เป็นที่น่าพอใจว่าจากการสำรวจทางการตลาด พบว่าประมาณร้อยละ 20
ของผู้อ่านนิตยสารในเครืออมรินทร์ได้อ่านนิตยสารในเครือมากกว่า 1 ฉบับ

นอกจากการบริหารเชิงรุกโดยใช้ตลาดนำสำหรับนิตยสารที่มีอยู่แล้ว
บริษัทฯยังได้ออกนิตยสารฉบับใหม่โดยวางตลาดในเดือน กุมภาพันธ์ 2544 ชื่อนิตยสาร “Health &
Cuisine”
เพื่อนำเสนอชีวิตในกระแสสุขภาพที่หลากหลายของแต่ละบุคคลโดยไม่ยึดติดกับทฤษฎีหรือคำสอนใด ๆ
ไม้เน้นลงลึกทางวิชาการ แต่เน้นการใช้ชีวิตให้สวยงามอย่างมีคุณภาพหรือ Quality of life
ในสังคมสมัยใหม่ โดยมี keywords อยู่ 3 คำ ได้แก่ Beauty ,Health และ Cuisine
บริษัทยังประสพความสำเร็จในการซื้อลิขสิทธิ์เพื่อจัดทำเป็นฉบับภาษาไทยของนิตยสาร Nationan
Geographic ซึ่งเป็นนิตยสารที่มีชื่อเสียงโด่งดังทั่วโลก และคาดว่าจะวางตลาดฉบับปฐมฤกษ์
ในเดือนสิงหาคม 2544 โดยจะเปิดตัวนิตยสารประมาณปลายเดือนกรกฎาคม 2544
บริษัทยังมีนโยบายออกนิตยสารแนวอื่นๆ อีกหลายฉบับ

ในส่วนของสำนักพิมพ์หนังสือเล่ม ได้จัดแบ่งสำนักพิมพ์เพื่อความชัดเจนในการจัดทำหนังสือเล่ม เป็น
11 สำนักพิมพ์ คือ แพรวสำนักพิมพ์, สุดสัปดาห์สำนักพิมพ์, สำนักพิมพ์แพรวเพื่อนเด็ก,
สำนักพิมพ์แพรวเยาวชน, สำนักพิมพ์อรุณ, สำนักพิมพ์พจนานุกรม, สำนักพิมพ์อมรินทร์วิชาการ,
สำนักพิมพ์บ้าและสวน, สำนักพิมพ์คลินิกสุขภาพ, สำนักพิมพ์พจนานุกรม, สำนักพิมพ์ครัวบ้านและสวน
และสำนักพิมพ์แพรวเอ็นเตอร์เทน
จากการแบ่งสายงานที่เป็นหมวดหมู่โดยมีภาระกิจที่ชัดเจนปรากฏเป็นบุคลิกภาพและทิศทางที่ผู้อ่านสามารถสัมผัสได้ผ่านทางผลงานของแต่ละสำนักพิมพ์
ทำให้บริษัทสามารถสร้างองค์กรที่เข้มแข็งและสมดุลพร้อมสำหรับการแข่งขันในเชิงธุรกิจ
และบริษัทมีเป้าหมายในการออกหนังสือเล่มคุณภาพในปี 2544 มากกว่า 200 เรื่อง

บริษัทมีการพัฒนาระบบบริหารฐานข้อมูลและการจัดการสมัยใหม่
และมีนโยบายในการจัดทำแผนธุรกิจคราวละ 3-5 ปี
เพื่อมองเห็นภาพและแนวทางการเจริญเติบโตในอีก 10 ปีข้างหน้า
นอกจากนี้บริษัทยังมีกลยุทธในการพัฒนาช่องทางของสื่อนอกเหนือจากนิตยสารและหนังสือเล่มเป็นการจัดงานแฟร์
การทำwebsite การจัดรายการโทรทัศน์ การจัดรายการวิทยุ การจัดทัวร์ท่องเที่ยว
และการจัดฝึกอบรมสัมมนา ซึ่งจะเป็นช่องทางธุรกิจใหม่ บริษัทฯ
คาดว่าด้วยการทำการตลาดที่ครบวงจรดังกล่าว
ประกอบกับการนำเสนอนิตยสารและหนังสือเล่มที่มีคุณภาพ บริษัทจะสามารถเพิ่มจำนวนผู้อ่านได้อีก
3-5 เท่า ในรอบ 10 ปี ข้างหน้านี้ โดยมีอัตราการเจริญเติบโตประมาณไม่น้อยกว่าร้อยละ 10-15
ของปี 2543

  สายธุรกิจค้าปลีกผ่านบริษัทในเครือ

สถานการณ์ในปัจจุบัน มีร้านหนังสือ (Book Shop) 600 ร้านค้าทั่วประเทศ มีมูลค่าตลาดรวม
3,000-5,000 ล้านบาท (หนังสือเล่ม) ใน 600 ร้านค้า มีประมาณ 200
ร้านค้าที่มีสำนักพิมพ์เป็นของตัวเอง และมีการขยายหน้าร้านอย่างเป็นระบบ โดยมีประมาณ 6
Brandใหญ่ ที่เป็นส่วนแบ่งการตลาด 45-50%

สภาพตลาดและการแข่งขัน ในบรรดาร้านหนังสือทั้งหมด การขยายตัวเป็นไปอย่างค่อนข้างช้า
มีจำนวนคู่แข่งที่มีการขยายตัวอย่างมีประสิทธิภาพเพียงไม่กี่ราย
บางรายมีประสพกับปัญหาด้านการเงิน จึงทำให้การขยายตัวต้องหยุดชะงักไป จึงเป็นโอกาสดีที่บริษัท
อมรินทร์บุ๊คเซ็นเตอร์ จำกัด จะขยายตลาดและครองพื้นที่ยุทธศาสตร์ เพื่อให้เป็นร้านหนังสืออันดับต้น
ๆ ของประเทศทั้งในยอดขายและหน้าร้าน

เนื่องจากบริษัท อมรินทร์บุ๊คเซ็นเตอร์ จำกัด เป็นบริษัทจัดจำหน่ายหนังสือ
หนังสือส่วนใหญ่นั้นรับมาจากบริษัทแม่
ดังนั้นการขยายสาขาร้านนายอินทร์จึงถือเป็นภาระกิจสำคัญและจำเป็นอย่างยิ่ง
ในการเพิ่มศักยภาพการกระจายหนังสือให้กว้างขวางและรวดเร็วที่สุด
นอกจากการจัดจำหน่ายให้กับบริษัทแม่แล้ว ยังมีแผนที่จะเพิ่มสินค้าในการจัดจำหน่ายจากสำนักพิมพ์อื่น
ๆ ด้วย ดังนั้นการที่มีหน้าร้านเป็นของตัวเองและมีจำนวนหน้าร้านที่มาก
จะเป็นการจูงใจให้สำนักพิมพ์อื่นๆ เข้ามาใช้บริการในการจัดจำหน่ายมากขึ้น
และในอนาคตการดำเนินธุรกิจ การบริหารกระแสเงินสดจะเป็นสิ่งที่สำคัญอย่างยิ่ง
และหน้าร้านถือเป็นช่องทางการหากระแสเงินสดได้ดีที่สุด
ซึ่งจะเป็นผลดีให้บริษัทไม่มีปัญหาในทางการเงิน

ในอนาคต การแข่งขันจะทวีความรุนแรงมากขึ้นทั้งคู่แข่งที่มีอยู่เดิม ,คู่แข่งใหม่ ที่อยู่ต่างธุรกิจ
และเทคโนโลยีใหม่ ๆ เช่น การขายผ่านระบบ E-Commerce และการขายในรูปแบบใหม่ๆ อีกมาก
หรืออาจจะมีเชนจากต่างประเทศที่มีความพร้อมในทุก ๆ ด้าน เช่น เงินทุน ,ระบบการจัดการ
ดังนั้นร้านค้าปลีกกจะต้องกำหนดยุทธศาสตร์เพื่อความอยู่รอดและการขยายตัว เช่น
การยึดพื้นที่ยุทธศาสตร์สำคัญ ๆ เพื่อป้องกันคุ่แข่งขัน การพัฒนาบริหารระบบข้อมูล
การรองรับระบบสมาชิกและระบบ E-Commerce
ซึ่งหน้าร้านจะสามารถเป็นได้ทั้งร้านขายปลีกและสถานีจัดส่ง
การทำให้หน้าร้านเป็นร้านค้าของชุมชนเพื่อเป็นการพัฒนาสังคมและการเรียนรู้ของคนทั่วประเทศ
และจะสามารถสร้าง Brand Awareness อันจะนำไปสู่ Brand Royalty ในอนาคต

การจัดจำหน่ายและช่องทางการจำหน่ายของบริษัท แยกตามลักษณะผลิตภัณฑ์และบริการดังนี้

1.  งานรับจ้างพิมพ์ จะมีทีมงานฝ่ายบริการงานพิมพ์ (Account Executive)
    ในการติดต่อหาลูกค้าโดยเฉพาะ ทำหน้าที่ต้อนรับลูกค้าออกเยี่ยมเยียนให้คำปรึกษา
    สร้างสัมพันธ์และให้บริการดูแลงานตั้งแต่เริ่มต้นจนงานสำเร็จลุล่วงออกมาเป็นรูปเล่ม
    และด้วยคุณภาพงานพิมพ์และความเชื่อถือที่ลูกค้ามีอยู่กับบริษัท
    ลูกค้าบางส่วนมาจากการแนะนำของลูกค้าเก่าที่เคยใช้บริการ อีกส่วนหนึ่งติดต่อเข้ามาเอง
    โดยเคยเห็นผลงานและได้ยินชื่อเสียงของบริษัทมาก่อน

2.  นิตยสาร แบ่งส่วนการขายออกเป็น 2 รูปแบบ

    1.  การขายพื้นที่โฆษณา บริษัทใช้ทีมขายโฆษณา
        ทั้งที่เป็นลูกค้าเอเย่นซี่โฆษณาและลูกค้าบริษัทห้างร้านที่ไม่ได้ใช้บริการผ่านบริษัทเอเย่นซี่โฆษณา
        โดยเข้าไปช่วยผลิตงานโฆษณาให้ลูกค้า (IN HOUSE PRODUCTION)
        ในกรณีที่ลูกค้าต้องการ พื้นที่โฆษณาในนิตยสารจะถูกจองล่วงหน้าทั้งปี ประมาณ 50%
        ของพื้นที่โฆษณา

    2.  การจัดจำหน่ายนิตยสาร ขายผ่านบริษัทในเครือ คือ บริษัท อมรินทร์พริ้นติ้ง แอนด์

  พับลิชชิ่ง จำกัด ซึ่งจะดำเนินการจัดจำหน่ายผ่านตัวแทนสายส่งทั่วกรุงเทพฯ ประมาณ 30 ราย
  และเอเย่นต์ต่างจังหวัดอีกประมาณ 200 ราย ในรูปฝากขาย
  โดยมีสัดส่วนการขายระหว่างกรุงเทพฯ และต่างจังหวัดประมาณ 60 : 40
  และผ่านระบบสมาชิกโดยบริษัทปรับปรุงระบบการจัดส่งทางไปรษณีย์
  เป็นการจัดส่งโดยทีมจักรยานยนต์เสริมอีกทางหนึ่ง เพื่อให้นิตยสารถึงมือสมาชิกเร็วที่สุด

3.  หนังสือเล่ม จัดจำหน่ายผ่านบริษัทในเครือ คือบริษัท อมรินทร์บุ๊คเซ็นเตอร์ จำกัด
    จะดำเนินการจัดจำหน่ายผ่านร้านหนังสือในกรุงเทพฯ ประมาณ 200 ร้านค้า
    และร้านหนังสือต่างจังหวัดอีกประมาณ 300 ร้านทั่วประเทศ
    การจัดจำหน่ายในกรุงเทพฯใช้ระบบ Standing และ Reorder
    ส่วนต่างจังหวัดใช้ระบบฝากขาย โดยมีรอบบัญชีในการเก็บเงินทุก 2 เดือน
    โดยแบ่งช่องทางการจัดจำหน่ายได้ดังนี้

  -ร้านหนังสือในกรุงเทพฯ

  -ร้านหนังสือต่างจังหวัด

  -ขายตรง

  -ขายเคลื่อนที่

  -ขายผ่าน Direct Mail

นอกจากนี้ยังเพิ่มช่องทางขายผ่าน E-commerce ทั้งในรูปแบบ B2B และ B2C
และขายปลีกผ่านร้านนายอินทร์ทุกสาขา ณ สิ้นเดือนกุมภาพันธ์ 2544 จะมีจำนวนสาขา 20 สาขา
รวมแฟรนไชส์ 5 แห่ง และบริษัทฯมีนโยบายจะเปิดให้ครบ 100 สาขาภายใน 5 ปีข้างหน้า

การตลาด ประชาสัมพันธ์ และกิจกรรมส่งเสริมการตลาด

บริษัทมีทีมงานฝ่ายการตลาดและประชาสัมพันธ์
ที่ทำหน้าที่ให้กับสายงานโรงพิมพ์และสายงานสำนักพิมพ์ โดยสายงานโรงพิมพ์ทำในเชิง Corporate
image และมาเน้นหนักลงรายละเอียดกับงานของสำนักพิมพ์

ในส่วนของนิตยสารมีการจัดทำ market research ของทุกเล่มเป็นระยะ ๆ
เพื่อติดตามประเมินสถานการณ์ผู้อ่าน และปรับปรุงนิตยสารให้ทันสมัย ตรงตามความต้องการของ
target group อยู่เสมอนอกจากนี้ยังมีการทำ promotion เป็นระยะกับนิตยสารทุกฉบับ เช่น
promotion สำหรับสมาชิก promotion ของแจกสำหรับผู้อ่านนิตยสารทุกคน
ซึ่งประสบผลสำเร็จและได้รับ feedback กลับมาเป็นอย่างดี
นอกจากนี้ยังมีการจัดกิจกรรมส่งเสริมการขายต่าง ๆ
ตามความเหมะสมต่อกลุ่มผู้อ่านและนิตยสารอย่างต่อเนื่อง

นอกจากจะต้องรักษาคุณภาพสินค้าที่มีอยู่และปรับปรุงพัฒนาอยู่อย่างต่อเนื่องแล้ว
การตลาดยังต้องคอยติดตามหาช่องว่างทางการตลาดเพื่อพัฒนาสินค้า (หนังสือ)ใหม่ ๆ
เพื่อรองรับความต้องการของผู้บริโภคด้วย

แนวทางการตลาดของบริษัทจะเป็นรูปแบบของ Integrated Marketing
นั่นคือการทำการตลาดในหลายรูปแบบ ตั้งแต่การทำ Sale promotion ไปจนถึงการทำ Event
marketing รวมทั้งการทำ Cross promotion ระหว่างผลิตภัณฑ์ต่าง ๆ ในเครือ

  ลักษณะของลูกค้าและความสัมพันธ์ระหว่างลูกค้าและบริษัท

ธุรกิจงานรับจ้างพิมพ์ของบริษัทฯ สามารถจัดกลุ่มลูกค้าออกเป็น 4 กลุ่มใหญ ดังนี้

1.  กลุ่มหน่วยราชการ/รัฐวิสาหกิจ ลูกค้าที่สำคัญได้แก่ สำนักพระราชวัง กรมศิลปากร
    มหาวิทยาลัยศิลปากร สำนักเลขาธิการนายกรัฐมนตรี ทั้งจากการเข้าร่วมประกวดราคา
    และงานที่กำหนดให้บริษัทเป็นผู้จัดพิมพ์โดยเฉพาะเจาะจง
    เป็นกรณีสั่งจ้างพิมพ์โดยเฉพาะอย่างยิ่งสำหรับงานที่ต้องการคุณภาพสูง ประณีต
    รวดเร็วให้ทันต่อเวลา

2.  กลุ่มมูลนิธิต่าง ๆ ลูกค้าที่สำคัญได้แก่ มูลนิธิสมเด็จพระเทพรัตนราชสุดา สยามสมาคม
    มูลนิธิสายใจไทย มูลนิธิโลกสีเขียว
    มูลนิธิเหล่านี้เป็นลูกค้าประจำของบริษัทที่มีความสัมพันธ์อันดีมานานแล้ว
    โดยเฉพาะมูลนิธิสมเด็จพระเทพรัตนราชสุดา ฯ
    นอกจากบริษัทได้รับความไว้วางไว้ให้เป็นผู้จัดพิมพ์แล้วยังให้เป็นผู้จัดจำหน่ายพระราชนิพนธ์ชุดเสด็จเยือนต่างประเทศของสมเด็จพระเทพรัตนราชสุดาฯ
    สยามบรมราชกุมารี มากกว่า 40 ปก
    โดยผ่านช่องทางการจัดจำหน่ายของบริษัทในเครืออีกด้วย

3.  กลุ่มธนาคารต่าง ๆ ลูกค้าที่สำคัญได้แก่ ธนาคารแห่งประเทศไทย ธนาคารไทยพาณิชย์
    ธนาคารกสิกรไทย ธนาคารไทยธนาคาร
    ธนาคารเหล่านี้เป็นลูกค้าประจำของบริษัทที่ไว้วางใจให้บริษัทเป็นผู้จัดพิมพ์งานต่าง ๆ เสมอมา

4.  กลุ่มบริษัทเอกชน นิติบุคคล และรายบุคคล ลูกค้าที่สำคัญได้แก่ บริษัท การบินไทย จำกัด บริษัท
    เมจิกโปรดักชั่น จำกัด บริษัท รีดเดอร์ส ไดเจสท์ (ประเทศไทย) จำกัด
    สำนักพิมพ์ริเวอร์บุ๊คส์ และกลุ่มลูกค้าเอกชนผู้มีชื่อเสียงจำนวนมาก

อย่างไรก็ตามการรักษาสัมพันธภาพระหว่างลูกค้าเก่ากับบริษัท
เป็นนโยบายสำคัญที่บริษัทต้องดำเนินการพร้อมกับแสวงกาลูกค้าใหม่ ๆ
เพื่อขยายฐานลูกค้าให้ครอบคลุมทุกกลุ่ม
ทั้งนี้เพื่อบริษัทจะไม่ได้รับผลกระทบหากสูยเสียลูกค้ารายใดรายหนึ่งไป
จากสถิติของสิบอันดับยอดลูกค้างานรับจ้างพิมพ์
และลูกค้างานโฆษณาจะเห็นว่ามีสัดส่วนเปลี่ยนแปลงไม่มาก และเป็นกลุ่มลูกค้าเก่า

สัดส่วนรายได้รับจ้างพิมพ์จำแนกตามประเภทลูกค้า ในรอบระยะเวลา 3 ปี

  ---------------------------- ------------- ------------- --------------
  รายการ                       ปี 2543        ปี 2542        ปี 2541

  เอกชน                        59.83%        50.55%        32.13%

  รัฐวิสากิจ                      4.85%         16.06%        6.12%

  ส่วนราชการ                    16.15%        10.04%        7.71%

  มูลนิธิ/สมาคม                   11.22%        4.60%         1.82%

  บุคคลธรรมดา                   5.99%         .57%          3.38%

  งานในราชสำนัก                 1.96%         12.17%        48.85%

                                                           
  ---------------------------- ------------- ------------- --------------

หมายเหตุ จำนวนลูกค้าทีมีสัดส่วนเกิน 30% ย้อนหลังตั้งแต่ปี 2541 –2543 ทั้งลูกหนี้การค้าโฆษณา
และลูกหนี้การค้ารับจ้างพิมพ์ มีสัดส่วนไม่ถึง 30% ของยอดลูกค้าทั้งหมด
จึงไม่ได้นำมาเปิดเผยในรายงานนี้

3. การจัดหาผลิตภัณฑ์หรือบริการ

บริษัทมีอัตราการใช้กำลังการผลิตโดยรวมเฉลี่ย 85% - 95%
และบริษัทได้ชะลอการลงทุนขยายกำลังการผลิตมาตั้งแต่กลางปี 2540 ตามภาวะเศรษฐกิจ
และเอาใจใส่ต่อการบริหารจัดการเพื่อควบคุมยอดการสูญเสียลง

สายการผลิตหลักที่สำคัญจะแบ่งการทำงาน 2 กะและ 3 กะ ในบางแผนก ซึ่งทำงานการผลิต ตลอด
24 ชั่วโมง ได้แก่ งานแยกสี งานทำแม่พิมพ์ งานพับ งานทำเล่ม และงานปกแข็ง ส่วนงานพิมพ์
ได้ว่าจ้างผู้ผลิตเหมาช่วงเข้าเสริม
โดยมีการควบคุมคุณภาพงานให้ได้ตามเกณฑ์ของบริษัทโดยมีการวางแผนการผลิตล่วงหน้าให้สอดคล้องกับสายการผลิตหลัก

สายงานธุรกิจสำนักพิมพ์ เนื่องจากบริษัทผลิตนิตยสารและหนังสือเล่ม
ซึ่งมีการแข่งขันในทางธุรกิจค่อนข้างสูง ข้อมูลอัตรากำลังการผลิต หรือการหน่วยการผลิต
เป็นข้อมูลที่ไม่สามารถเปิดเผยได้
แต่อัตราการเพิ่มขึ้นหรือลดลงของอัตรากำลังการผลิตขึ้นอยู่กับภาวะเศรษฐกิจโดยรวมของประเทศเป็นหลัก

ข้อมูลเกี่ยวกับวัตถุดิบและผู้จัดจำหน่าย

วัตถุดิบหลักที่ใช้ในการผลิต คือ กระดาษ กระดาษส่วนใหญ่ที่ใช้เป็นกระดาษอาร์ตและกระดาษปอนด์
ซึ่งในปัจจุบันใช้กระดาษอาร์ตที่ผลิตได้ในประเทศประมาณ 85%
ที่เหลือเป็นกระดาษนำเข้าจากต่างประเทศญี่ปุ่น โดยผ่านตัวแทนจำหน่ายในประเทศรายใหญ่ จำนวน
12 ราย ส่วนกระดาษปอนด์ทั้ง 100% จะสั่งซื้อจากบริษัทที่ผลิตได้ในประเทศจำนวน 2 ราย
การสั่งซื้อจะเป็นลักษณะสั่งเป็น LOT ตามความต้องการงานพิมพ์แต่ละงาน
โดยสั่งเตรียมล่วงหน้าประมาณ 15 วันก่อนพิมพ์ เพื่อให้งานออกมาได้มาตรฐานเดียวกัน
สีและเนื้อกระดาษไม่แตกต่างกัน นอกจากใน

ช่วงเวลาที่กระดาษขึ้นราคา เช่น ระหว่างปลายปี 2537-2538
บริษัทจำเป็นต้องสั่งซื้อกระดาษประเภทหลัก ๆ
ที่ใช้ในการผลิตนิตยสารและงานรับจ้างพิมพ์ไว้ล่วงหน้า 3-6 เดือน
เพื่อลดความเสี่ยงอันเกิดจากการถีบตัวขึ้นราคาของราคากระดาษ

บริษัทได้กำหนดระเบียบปฏิบัติในการจัดซื้อวัตถุดิบอย่างมีหลักเกณฑ์ และโดยเฉพาะสายธุรกิจโรงพิมพ์
ได้เลือกใช้แนวทางระบบบริหารคุณภาพ ISO 9002 เป็นแนวนโยบาย
และจัดทำบัญชีรายชื่อแหล่งซื้อหรือผู้ขายไว้ชัดเจน
โดยมีรายชื่อผู้จำหน่ายวัตถุดิบและบริการประเภทอื่นๆ ที่คัดเลือกแล้วรวมกว่า 100 ราย
ส่วนใหญ่เป็นการจัดซื้อภายในประเทศเกือบทั้งหมด วัตถุดิบหลักได้แก่ กระดาษพิมพ์
คิดเป็นมูลค่าประมาณ 60% ของต้นทุน มีสัดส่วนวัตถุดิบในประเทศต่อการนำเข้า 70:30
ส่วนวัตถุดิบอื่นๆ ได้แก่ ฟิล์ม แม่พิมพ์ หมึกพิมพ์ กาว ฯลฯ มีอัตราส่วนในประเทศต่อการนำเข้า
35:65 บัญชีรายชื่อดังกล่าวจะถูกทบทวนหรือปรับปรุงรายชื่อโดยคณะกรรมการคัดเลือกแหล่งซื้อ
ตามสถานการณ์ และสภาวะตลาด
โดยส่วนใหญ่บริษัทจะมีรายชื่อผู้จำหน่ายวัตถุดิบแต่ละรายการสำรองไว้เพื่อป้องกันผลกระทบจาการสูญเสียผู้จำหน่ายหลักไป

รายชื่อผู้จำหน่ายวัตถุดิบรายใหญ่ ในระยะ 3 ปี ที่ผ่านมา

ลำดับที่ ชื่อผู้จำหน่าย ประเภท ปี 2543 ปี2542 ปี 2541

1. บริษัท ผลิตภัณฑ์กระดาษไทย จำกัด กระดาษพิมพ์ 57.98% 65.73% 58.10%

2. บริษัท กระดาษสหไทย จำกัด กระดาษพิมพ์ 16.90% - -

3. บริษัท ต.กิจวิบูลย์เทรดดิ้ง จำกัด กระดาษพิมพ์ 9.94% 7.50% 10.01%

4. บริษัท ฟูจิโฟโต้ฟิล์ม (ปทท) จำกัด เพลท,ฟิล์ม 9.69% 6.72% 8.22%

5. บริษัท บูลยสิทธิ์ จำกัด หมึก 5.49% 3.91% 4.58%

ขั้นตอนการผลิตและเทคโนโลยี่

บริษัทจัดแบ่งโครงสร้างธุรกิจออกเป็น 2 สายธุรกิจสำคัญ คือ สายธุรกิจสำนักพิมพ์
ดูแลรับผิดขอบการจัดทำและเตรียมเนื้อหาของนิตยสารและหนังสือเล่มในเครือ
รวมแล้วไม่ต่ำกว่าปีละ 200 เรื่อง อีกสายธุรกิจได้แก่ สายธุรกิจโรงพิมพ์
รับผิดชอบในการผลิตงานพิมพ์คุณภาพสูง ทั้งจากสายงานธุรกิจสำนักพิมพ์
และงานรับจ้างพิมพ์จากลูกค้าภายนอกทั่วไป ส่วนธุรกิจจัดจำหน่าย บริษัทได้มอบให้ บริษัท
อมรินทร์บุ๊คเซ็นเตอร์ จำกัด ซึ่งเป็นบริษัทในเครือ ดำเนินการจัดจำหน่ายสิงพิมพ์ทั้งหมดของบริษัท
และจากสำนักพิมพ์อื่นๆ อีกกว่า 30 ราย โดยแบ่งเป็นขายผ่านสายส่ง และช่องทางร้านค้าปลีก

เทคโนโลยีการผลิตมาจากทั้งทางแถบยุโรป (เยอรมัน อังกฤษ เดนมาร์ก) ญี่ปุ่น และสหรัฐอเมริกา
เนื่องจากบริษัทมีสายการผลิตที่ครบวงจร และต่อเนื่องตั้งแต่การออกแบบจัดหน้า การผลิตฟิล์ม
การทำแม่พิมพ์ การทำปรู๊ฟสี การพิมพ์ การทำเล่ม การเข้าเล่ม
จึงต้องจัดหาเทคโนโลยีที่หลากหลายและสอดคล้องกับลักษณะงานผลิตของบริษัท

เทคโนโลยีการผลิต สามารถจำแนกตามหมวดงานได้ดังนี้

ระบบคอมพิวเตอร์ เครือข่ายสื่อสาร สำหรับงานผลิต ประมาณ 4-5 ปี

งานผลิตฟิล์มและแม่พิมพ์ (รวมงานแยกสี จัดหน้า) ประมาณ 6-8 ปี

งานพิมพ์ ประมาณ 12-18 ปี

งานทำเล่ม เข้าเล่ม ประมาณ 20-25 ปี

ปัจจุบัน บริษัทได้ดำเนินการปรับปรุงเครื่องจักรให้มีประสิทธิภาพเต็มที่
และเตรียมแผนการปรับเปลี่ยนเครื่องจักรและเทคโนโลยีการผลิตใหม่ๆ
เข้าทดแทนตามสมควรอย่างสม่ำเสมอ ล่าสุดได้จัดหาระบบคอมพิวเตอร์การผลิตรุ่นใหม่จำนวนกว่า
30 เครื่อง เป็นเงินราว 7 ล้านกว่าบาท เพื่อปรับเสริมศักยภาพการออกแบบ
จัดวางหน้าให้รวดเร็วยิ่งขึ้น ทั้งสายธุรกิจสำนักพิมพ์ และสายธุรกิจโรงพิมพ์

บริษัทมีการพัฒนากำลังในส่วนงานผลิตฟิล์มและแม่พิมพ์สูงขึ้นในปี 2542
โดยลงทุนในเทคโนโลยีการจัดยกฟิล์มด้วยเครื่องคอมพิวเตอร์
และมีการลงทุนปรับเปลี่ยนเครื่องจักรในการเย็บเล่มให้ทันสมัยรวมเร็วขึ้น
เพื่อรองรับงานปกแข็งคุณภาพสูง ส่วนในปี 2543
บริษัทได้ลงทุนในการจัดหาเครื่องพิมพ์รุ่นใหม่ที่ทันสมัย เพื่อทดแทนเครื่องจักรเดิมที่ล้าสมัย

บริษัทมิได้มีสัญญาการให้ความช่วยเหลือด้านเทคนิคจากผู้ขายโดยตรง
แต่มีการติดต่อประสานงานเป็นครั้งคราวเพื่อแลกเปลี่ยนข้อเสนอแนะ
และเพื่อการพัฒนาวัตถุดิบและผลิตภัณฑ์

ผลกระทบต่อสิ่งแวดล้อม

จากกระบวนการผลิตอุตสาหกรรมสิ่งพิมพ์ของบริษัท
มีปริมาณของวัตถุดิบที่เหลือจากกระบวนการผลิตและน้ำเสีย จำแนกประเภทได้ดังต่อไปนี้

1.  น้ำเสียจากกระบวนการผลิต ในอุตสาหกรรมการพิมพ์น้ำเสียที่เกิดจากกระบวนการผลิต
    มีปริมาณไม่มากนัก ประมาณ 10 ลูกบาศก์เมตรต่อวัน
    ซึ่งจะถูกผ่านการบำบัดในบ่อบำบัดน้ำเสียซึ่งบริษัทออกแบบจัดทำขึ้นให้น้ำทิ้งลงสู่บ่อพักสาธารณะมีความใสสะอาดปราศจากสิ่งเจือปน

2.  เศษวัตถุดิบที่เหลือจาการผลิต เช่น เศษกระดาษ เศษฟิล์ม เศษแผ่นฟอยด์
    บริษัทได้นำเศษวัตถุดิบที่เหลือจากกระบวนการผลิตเหล่านี้ไปขายเพื่อผู้ซื้อนำไปส่งให้โรงงานผลิตใช้ใหม่

สำหรับมลภาวะอื่นๆ ในอันที่จะส่งผลกระทบต่อสิ่งแวดล้อม เช่น มลภาวะอันเกิดจากเสียงเครื่องจักร
บริษัทได้ดำเนินการสร้างห้องปรับอากาศขนาดใหญ่สำหรับติดตั้งแท่นพิมพ์
ซึ่งสามารถเก็บเสียงอันเกิดจากกระบวนการพิมพ์ได้เป็นอย่างดี

ในปี 2543 บริษัทมีแผนงานที่จะดำเนินการปรับปรุงคุณภาพการผลิตให้เข้าสู่เกณฑ์มาตรฐาน ISO
14000 ในเรื่องสิ่งแวดล้อม และ มอก.18000 ด้านชีวอนามัยและความปลอดภัย

การควบคุมโดยหน่วยงานรัฐ อยู่ภายใต้การดูแลและควบคุมของกรมโรงงานอุตสาหกรรม
กระทรวงอุตสาหกรรม และหน่วยงานอนามัยเขตตลิ่งชัน กรุงเทพมหานคร

4. งานที่ยังไม่ส่งมอบ -ไม่มี-